OpenLLM-France/wikimedia huggingface dataset:
# Txileko Unibertsitate Katoliko Pontifikala

Txileko Unibertsitate Katoliko Pontifikala - gaztelaniaz: Pontificia Universidad Católica de Chile, "Católica", "la Cato", "la PUC" edo "la UC" izenarekin ezaguna - Txileko ohiko unibertsitate pribatua da, Txileko unibertsitate sistemako hamahiru unibertsitate katolikoetako bat eta herrialdeko sei unibertsitate katoliko tradizionaletako bat. 1888ko ekainaren 21ean, Txileko Santiagoko artzapezpikutzak sortu zuen. Egoitza Santuak "Pontifikal " titulua eman zion 1930eko otsailean. Unibertsitate pontifikala izanik, Egoitza Santuaren eta Txileko Eliza Katolikoaren mende dago zuzenean, Santiagoko Artzapezpikutzaren bidez. Txileko Estatuarena ez den arren, bere aurrekontuaren zati handi bat kontzeptu desberdinen arabera egindako estatu transferentziei dagokie. Txileko Unibertsitateetako Errektoreen Kontseiluko (CRUCH), Cruz del Sur Unibertsitate Sarearen (RUCS), eta G9 Unibertsitate Sarearen (G9) kide da.
Unibertsitate konplexutzat jotzen da, jakintza arlo ugaritan ikerketa jarduera handia garatzen duena. Bere Etxe Nagusia Santiago udalerrian dago, eta eskualdeko campusa, Villarrica hirian (Araucanía eskualdea). Unibertsitatea 18 fakultatetan bildutako 34 eskola eta institutuk osatzen dute, baita ikasketa orokorren programa batek (College UC) eta eskualdeko campus batek (Villarrica) ere. 2018. urtean, guztira, 61 karrera, 104 graduaurreko programa, 97 magister programa, 35 doktorego, 79 titulu ondoko, 64 espezializazio mediko eta 5 espezialitate odontologiko eskaintzen zituzten. 2018ra arte 31.270 ikasle ohiko zeuden (26.197 gradukoak, 3.160 masterrekoak, 1.169 doktoregoak eta 744 graduondokoak). Langile akademikoak 3.555 irakasle ziren eta administraziokoak 3.273 funtzionario. Orokorrean, erakunde honek guztira 11.935 langile ditu.

## Erreferentziak

* ↑ Copia archivada. .
* ↑ Junto con la Pontificia Universidad Católica de Valparaíso, la Universidad Católica del Norte, la Universidad Católica de la Santísima Concepción, la Universidad Católica del Maule y la Universidad Católica de Temuco.
* ↑ Consejo de Rectores de las Universidades Chilenas. www.consejoderectores.cl.
* ↑ Red Universitaria Cruz del Sur. Portada. www.redcruzdelsur.cl.
* ↑ «Anuario Institucional UC 2017-2018» http://acreditacion.uc.cl.
* ↑ «Cantidad de empleados de la Pontificia Universidad Católica de Chile (2020)» www.portalchile.org.

## Kanpo estekak

* Datuak: Q1129925
* Multimedia: Pontificia Universidad Católica de Chile / Q1129925
# Hamazazpi Probintziak

Hamazazpi Probintziak (nederlanderaz: Zeventien Provinciën) XVI. mendean Herbehereak osatzen zituzten 17 lurraldeek zuten izena izan zen. Borgoinako dukeek eta Karlos V.ak baturik, 1549z geroztik herrialde bakarra osatu zuten, egungo Herbehereetan, Belgikan, Luxenburgon, iparraldeko Frantzian eta mendebaldeko Alemanian zegoena.
Iparraldeko eta hegoaldeko probintziak banatu zirenean, herrialdea desagertu zen.

## Probintziak

Hona hemen Hamazazpi Probintziak:
* Izena
* Holandako konderria
* Zeelandako konderria
* Flandriako konderria
* Artoisko konderria
* Hainauteko konderria
* Namurko konderria
* Zutphengo konderria
* Brabanteko dukerria
* Luxenburgoko dukerria
* Linburgoko dukerria
* Gelderngo dukerria
* Overijsselgo jaunerria
* Groningengo jaunerria
* Frisiako jaunerria
* Utrechteko jaunerria
* Malinasko jaurerria
* Anberesko markeserria

## Erreferentziak

* ↑ De namen van de Zeventien Provinciën
* ↑ De uitvinding van de Nederlander
* ↑ Ruzie met de Raad van State leidde tot de 80-jarige oorlog

## Kanpo estekak

* Datuak: Q330533
* Multimedia: Seventeen Provinces / Q330533
# Notre Dameko Unibertsitatea

Notre Dame du Laceko Unibertsitatea, soilik Notre Dameko Unibertsitatea (ingelesez: University of Notre Dame) bezala ezagutua, AEBetako unibertsitate pribatu bat da, Gurutze Santuko Kongregazioko katolikoa , AEBetako Indiana estatuko Notre Damen dagoena.

## Historia

Unibertsitatea 1842ko azaroak 26an sortu zen Notre Dame du Lac izenarekin, frantsesez "Lakuko Gure Andrea" edo "Lakuko Andre Maria" esan nahi duena, unibertsitatea sortu zuten frantziar jatorrikoa zen Gurutze Santuko kongregazio erlijiosoko fraideek unibertsitatea eraikiko zen eremuaren barnean laku bat aurkitu baitzuten. Benetan, bi laku daude, baina, elezaharrak dioenez, negua zen tokia lehen aldiz bisitatu zutenean, eta lakuak izoztuta zeudela eta guztia elurtuta zegoela kontutan hartuta, laku bakar bat zela pentsatu zuten. Dirudienez, potawatomi tribuko indiarrek neurri handi batean lagundu zuten unibertsitatea garatzen, Gurutze Santuko kongregazioko anaiekin elkarlanean.

## Ikasle bizitza

Notre Dameko Unibertsitatea unibertsitate katoliko bat da alde guztietatik. Andre Maria Birjinaganako gurtza etengabe nabarmentzen da, eta bere irudiak koroatzen du eraikin nagusiko kupula. Unibertsitate bizileku guztiek kapera bat dute, eta gela guztietan dago gurutze bat. Ikasleen %80 baino gehiago katoliko praktikanteak dira. Hala ere, eztabaida handia eragin zuen Barack Obama presidenteari 2009ko maiatzak 17an honoris causa doktoretza bat eman izanak. Notre Dameko errektorea zen John I. Jenkins Aitak, Obamari emandako sariak bere aukeraketa historikoa eta pobreziaren aurkako bere borroka programa errekonozitu nahi zuela adierazi zuen. Alabaina, katoliko ugarik saria abortuaren bultzatzaile sutsua zen bati eman izanagatik protestatu zuten (presidentetza hartu bezain pronto hartu zuen lehen neurrietako bat atzerrian abortua sustatzeko finantzazio federalari betoa kentzea izan zen). 50 estatubatuar gotzain eta 300.000 hiritar baino gehiago Obama saritua izatearen aurka agertu ziren, eta Mary Ann Glendon estatubatuar enbaxadore ohiak, intelektual ospetsua eta Harvarden Zuzenbide irakaslea zena, unibertsitateko Laetare Medal domina jasotzeari uko egin zion, Obama gonbidatua zegoen zeremonia berean eman zitzaiona.

## Campusa

Campusak 1250 akre (5 kilometro karratu inguru) hartzen ditu South Bendetik ipar-ekialdera. Bi laku eta 136 eraikin ditu.

## Kirolak

Notre Dame lehen mailako potentzia bat da NCAAko I. Dibisioan. Txapelketa nazionalak lortu ditu emakumezkoen saskibaloian (2001), emakumezkoen futbolean (1995, 2004), gizonezkoen eskriman (1977, 1978 eta 1986), emakumezkoen eskriman (1987) eskrima mistoan (1994, 2003, 2005), gizonezkoen golfean, gizonezkoen tenisean eta gizonezkoen crossean. Baina talderik garrantzitsuena, zalantzarik gabe, futbol amerikarrekoa da, 13 titulu nazional lortu dituena (1924, 1929), 1930, 1938, 1943, 1946, 1947, 1949, 1953, 1966, 1973, 1977 eta 1988). Estadio Unibertsitarioan jokatzen du, 80.795 ikuslerentzako tokia duena eta partida guztietan sarrera guztiak saltzen dituena.

## Kanpo estekak

* (Ingelesez)Webgune ofiziala
* Datuak: Q178848
* Multimedia: University of Notre Dame / Q178848
# Loiola Andaluzia Unibertsitatea

Loiola Andaluzia Unibertsitatea (gaztelaniaz: Universidad Loyola Andalucía) Andaluziako unibertsitate pribatua da, Jesusen Lagundiarena. Bi campus ditu, bata Dos Hermanasen (Sevilla) eta bestea Kordoban. 2011n sortu zuten, eta 2013an ekin zion ikasketak emateari.

## Kanpo estekak

* Datuak: Q11222484
* Multimedia: Universidad Loyola Andalucía / Q11222484
# Comillasko Pontifize-Unibertsitatea

Comillasko Pontifize-Unibertsitatea (gaztelaniaz: Universidad Pontificia Comillas) Espainiako unibertsitate katolikoa da, Jesusen Lagundiarena. 1890ean Comillasen sortua, egun hiru campus ditu, bata Madrilen eta besteak Cantoblancon eta Ciempozuelosen.
Espainiako unibertsitate ospetsuenetako bat da. Bertan, Espainiako Administrazioko zuzendari, enpresaburu, politikari, legelari, ikertzaile eta goi-kargudun ugari trebatu dira edo eskolak eman dituzte. Unibertsitatea bereziki garrantzitsua da enpresa arloan: 2018ko Espainiako 50 CEO onenen Rankingetik, hamar Comillasko ikasleak ziren. Era berean, eliza katolikoko, teologoetako eta kanonistetako goi-kargudun ugari bere ikasgeletatik igaro dira.

## Kanpo estekak

* Datuak: Q1687025
* Multimedia: Universidad Pontificia Comillas (Madrid) / Q1687025
# Abat Oliba CEU Unibertsitatea

Abat Oliba CEU Unibertsitatea (katalanez: Universitat Abat Oliba CEU) Kataluniako unibertsitate pribatua da, Bartzelonan campus bat duena.
San Pablo CEU erakundearen hiru unibertsitate katolikoetako bat da. 2003an unibertsitate bilakatu zen eta 1150 ikasle inguru ditu.

## Kanpo estekak

* Datuak: Q3326342
* Multimedia: Universitat Abat Oliba / Q3326342
# Ávilako Unibertsitate Katolikoa

Ávilako Unibertsitate Katolikoa (gaztelaniaz: Universidad Católica de Ávila) Gaztela eta Leongo unibertsitate pribatua da, Ávilan campus bat duena.
1996an Ávilako elizbarrutiak sortu zuen eta egun bost zentro ditu.

## Kanpo estekak

* Datuak: Q176866
* Multimedia: Catholic University of Ávila / Q176866
# CEU Herrera kardinala Unibertsitatea

CEU Herrera kardinala Unibertsitatea (gaztelaniaz: Universidad CEU Cardenal Herrera) Valentziako Erkidegoko unibertsitate pribatua da, Valentzian, Castelló de la Planan eta Elxen campus dituena.
San Pablo CEU erakundearen hiru unibertsitate katolikoetako bat da. 1999an unibertsitate bilakatu zen eta 10.200 ikasle inguru ditu.

## Kanpo estekak

* Datuak: Q28368
* Multimedia: Universidad CEU Cardenal Herrera / Q28368
# CEU San Pablo Unibertsitatea

CEU San Pablo Unibertsitatea (gaztelaniaz: Universidad CEU San Pablo) Madrilgo Erkidegoko unibertsitate pribatua da, Madrilen eta Alcorcónen campus dituena.
San Pablo CEU erakundearen hiru unibertsitate katolikoetako bat da. 1993an unibertsitate bilakatu zen eta 10.000 ikasle inguru ditu.

## Kanpo estekak

* Datuak: Q32821
* Multimedia: Universidad CEU San Pablo / Q32821
# Murtziako San Antonio Unibertsitate Katolikoa

Murtziako San Antonio Unibertsitate Katolikoa (gaztelaniaz: Universidad Católica San Antonio de Murcia) Murtziako Eskualdeko unibertsitate pribatua da, Murtziako La Ñora auzoan campus bat duena.
14.000 ikasle baino gehiago ditu, eta 1996an sortu zuten unibertsitate katoliko moduan.

## Kanpo estekak

* Datuak: Q2422685
# Valentziako San Bizente Martiri Unibertsitate Katolikoa

Valentziako San Bizente Martiri Unibertsitate Katolikoa (gaztelaniaz: Universidad Católica de Valencia San Vicente Mártir) Valentziako Erkidegoko unibertsitate pribatua da, Valentzian, Godellan, Burjassoten, Torrenten, Alziran eta Xativan campusak dituena.
Bertan, 32 graduko titulu, 20 titulazio bikoitz eta 100 master eta graduondoko baino gehiago ematen dira. 20 ikerketa-katedra eta -institutu ditu, 543 ikertzaile, 76 ikerketa-talde, eta 28 boluntariotza-programa garatzen dira toki-mailan eta 2 nazioartean.

## Kanpo estekak

* Datuak: Q1736402
* Multimedia: Universidad Católica de Valencia San Vicente Mártir / Q1736402
# Salamancako Pontifize-Unibertsitatea

Salamancako Pontifize-Unibertsitatea (gaztelaniaz: Universidad Pontificia de Salamanca) Espainiako unibertsitate katolikoa da. 1940an Salamancan sortua, egun bi campus ditu, bata Salamancan bertan eta bestea Madrilen.
XIX. mendeko gobernu liberalek Salamancako Unibertsitatetik kanpo utzi zituzten teologia eta zuzenbide kanonikoko ikasketak. Pio XII.a aita santuak, 1940an, bi fakultate horiek berrezartzeko unibertsitate berri bat sortu zuen hiri berean, eta Pontifize-Unibertsitate kategoria eman zion. Horrela jaio zen Salamancako Unibertsitate Pontifizioa.

## Kanpo estekak

* Datuak: Q179501
* Multimedia: Pontifical University of Salamanca / Q179501
# Tilburgeko Unibertsitatea

Tilburgeko Unibertsitatea Holandako unibertsitate publikoa da, Administrazio, Arte, Gizarte Zientziak, Zuzenbidea, Ekonomia eta Humanitate arloetan espezializatua, Tilburg hirian, Ipar Brabante probintziako zati batean, Herbehereetako hegoaldea.
Erakundeak mundu osoko ikerketarako eta irakaskuntzarako ospe ona sortu du. Argitalpen akademikoen arloan, Research Papers in Economicsek bere Ekonomia eta Enpresa Zientzien Fakultatea munduko 23. ikerketa sail emankorrena eta Europako 6.a izan zen. 2020ko Shanghaiko Sailkapenaren arabera, Tilburg Unibertsitatea 6. postuan kokatzen da Enpresen Administrazioaren arloan eta 24. finantza arloan mundu osoan. Zuzenbidearen arloan, Tilburgeko Unibertsitatea munduko 28. postuan dago eta Herbehereetan 2. THE 2021eko unibertsitateen ranking akademikoaren arabera. Horrez gain, Gizarte eta Portaera Zientzien Fakultateak Psikologia Medikoko bi urteko Masterreko programa bakarra eskaintzen du (nederlanderaz ematen da), eta bertan ikasleak medikuntzaren alorreko profesional zientifiko gisa trebatzen dira.

## Historia

Unibertsitatea 1927an sortu zen. Hasieran Enpresen Administrazio eta Zuzendaritzako eskola zen . Geroago, Zuzenbidea ( 1963an sortua), Gizarte eta Portaera Zientziak ( 1963an ere ), Teologia eta Filosofia ( 1967 ) eta, azkenik, Arte Eskola ( 1981 ) bezalako fakultateak sartu ziren.
Beste fakultate batzuen hazkundea gorabehera, Enpresen Administrazio eta Zuzendaritzak gaur egun unibertsitatea osatzen duten unibertsitate guztien artean handiena izaten jarraitzen du ikasle kopuruari dagokionez.

## Datu garrantzitsuak

Campuseko ikasleen populazioa 17.378 ikaslez osatuta dago. Kopuru hori esanguratsua da hiriko biztanleria osoa 200.000 biztanle pasatxo direla kontuan hartzen bada.
Ikasleen% 18 gutxi gorabehera atzerriko jatorria duten ikasleek osatzen dute. Talde hau ikasle finkoek (unibertsitatean ikasketak hasi eta amaitzen dituztenek) eta truke ikasleek osatzen dute. Zentzu horretan, Tilburgeko Unibertsitateak urtero egiten die harrera Europako beste herrialde batzuetako ikasleei Erasmus Ikasle Truke Programan.
Eindhovengo Unibertsitate Teknikoarekin batera, Tilburgeko Unibertsitateak negozio eskola bat garatu du, TIAS izenekoa, 2020an Europako 32 negozio eskoletara iritsi zen eta bere Executive MBAs 69. postuan dago munduko Financial Times .

## Kanpo estekak

* Datuak: Q595668
* Multimedia: Tilburg University / Q595668
# Lovainako Unibertsitate Katolikoa

Lovainako Unibertsitate Katolikoa (frantsesez: Université catholique de Louvain; latinez: Universitas catholica Lovaniensis; nederlanderaz: Katholieke Universiteit Leuven) Belgikako unibertsitatea izan zen. 1834an Malinasen sortua, hurrengo urtean Lovainara lekualdatu zen.
Lovainako aferaren ondorioz, 1968an bitan zatitu zen:
* Katholieke Universiteit Leuven (KU Leuven), neerlandofona.
* Université catholique de Louvain (UCLouvain), frankofona.

## Kanpo estekak

* Datuak: Q644789
* Multimedia: Catholic University of Leuven (1834-1968) / Q644789
# Lyongo Unibertsitate Katolikoa

Lyongo Unibertsitate Katolikoa (frantsesez, Université catholique de Lyon), Lyongo Institutu Katolikoa (Institut catholique de Lyon) izenez ere ezaguna, unibertsitate pribatua da, eta Lyonen du egoitza, Frantzian.

## Historia

Lyongo Unibertsitate Katolikoa Saona eta Rodano ibaien elkargunean kokatuta dago hasieratik, Lyongo erdigunean. 1875ean sortu zuten laiko katolikoek, goi-mailako hezkuntzaren askatasunari buruzko lege bat onartu ondoren. Lehenengo klaseak 1877an hasi ziren.

## Datuak

11.700 ikasle ditu, 2.100 atzerrian. 338 irakasle eta 262 administrazio-langile. Bost fakultate dira: Zuzenbidea, Ekonomia eta Gizarte Zientziak, Hizkuntza eta Literatura, Filosofia eta Humanitateak, Zientziak eta Teologia.

## Hiru ikastaro-mota daude

Unibertsitate-ikastaro tradizionalak:
* Psikologia
* Literatura
* Teologia
* Filosofia
Profesionalki orientatutako ikastaroak beren "eskoletan":
* ESDES Business School
* Itzulpengintza eta Nazioarteko Harremanetako ESTRI Eskola
* Ingurumen Kalitate eta Segurtasuneko ESQESE Eskola
* Biokimikako eta Biologia Teknikoko ESTBB Eskola
* Laborategiko Teknikarientzako Trebakuntza Eskola
* Bioteknologiako aplikazio profesionaletarako BIO essep eskola
Prestakuntza-zentroetako eta ikerketa-laborategietako ikastaro espezifikoak
* Hizkuntza eta Kultura Institutua (ILCF)
* Pierre Gardette Institute, Rhône-Alpes eskualdeko hizkuntza eta kulturak sustatzen dituena
* Lyon Giza Eskubideen Institutua (IDHL)
* Erlijio Ikasketen Pastoral Erakundea (IPER)
* Familia Zientzien Institutua (ISF)
* Toki Garapenerako Ikasketen Nazioarteko Zentroa (CIEDEL)
* Etikako Diziplinarteko Zentroa (CIE)

## Unibertsitateko Liburutegia

Carnot Campuseko liburutegi nagusiak 200.000 liburu eta 2.000 aldizkari ditu filosofia, historia, literatura, humanitateak, natur zientziak eta teologia arloetan. Baliabide dokumentalen zentroa zuzenbidean, enpresen administrazioan, hizkuntzetan, familia-zientzietan, giza eskubideetan eta tokiko garapenean espezializatu zen. Liburutegia SUDOC (Unibertsitateko Dokumentazio Zerbitzua) sarekoa da, eta Frantziako 3.000 bat liburutegirekin lotzen du beste leku batzuetan.

## Ikus, gainera

* Xipri Arbelbide
* Erramun Baxok
* Gustavo Gutiérrez
* Jean Daniélou

## Kanpo estekak

* Datuak: Q8618
* Multimedia: Université Catholique de Lyon / Q8618
# 4. gunea (Bizkaiko Garraio Partzuergoa)

4. gunea (4. gunea estilitzatua) Bizkaiko Garraio Partzuergoak kudeatutako garraio publikoko zerbitzua banatzen den 5 eremuetako bat da.
Guneak 28 udalerri osatzen du.

## Gune horretan geltokia duten garraio publikoko lineak
### Aldiriko trenak

* Euskotren Trena
** linea (Durango eta Zaldibar artean)
** linea (Zugastieta eta Bermeo artean)
* Renfe Aldiriak
** linea (Areta eta Luiaondo artean)
** linea (Aranguren-Geralekua eta la Calzada artean)

### Autobusa

* Bizkaibus

## Erreferentziak

* «Bizkaiko garraio publikoaren gune sistema | bizkaiko garraio partzuergoa» www.ctb.eus Noiz kontsultatua: 2021-04-06.

## Ikus, gainera

* Bizkaiko Garraio Partzuergoa

## Kanpo estekak

* Bizkaiko Garraio Partzuergoaren webgunea
# 3. gunea (Bizkaiko Garraio Partzuergoa)

3. gunea (3. gunea estilitzatua) Bizkaiko Garraio Partzuergoak kudeatutako garraio publikoko zerbitzua banatzen den 5 eremuetako bat da.
Sarearen Bilboaldea inguratzen dagoen gunea da eta 32 udalerri osatzen du.

## Gune horretan geltokia duten garraio publikoko lineak
### Aldiriko trenak

* Euskotren Trena
** linea (Bedia eta Euba artean)
** linea (Bedia eta Amorebieta-Geralekua artean)
* Renfe Aldiriak
** linea (Muskiz bakarrik)
** linea (Ugao-Miraballes eta Arakaldo artean)
** linea (Sodupe eta Aranguren artean)

### Metroa

* Bilboko metroa
** linea (Larrabasterra eta Plentzia artean)

### Autobusa

* Sopelbus
* Bizkaibus

## Erreferentziak

* «Bizkaiko garraio publikoaren gune sistema | bizkaiko garraio partzuergoa» www.ctb.eus Noiz kontsultatua: 2021-04-06.

## Ikus, gainera

* Bizkaiko Garraio Partzuergoa

## Kanpo estekak

* Bizkaiko Garraio Partzuergoaren webgunea
# 2. gunea (Bizkaiko Garraio Partzuergoa)

2. gunea (2. gunea estilitzatua) Bizkaiko Garraio Partzuergoak kudeatutako garraio publikoko zerbitzua banatzen den 5 eremuetako bat da.
Sarearen Bilbo inguratzen dagoen gunea da eta 22 udalerri osatzen du.

## Gune horretan geltokia duten garraio publikoko lineak
### Aldiriko trenak

* Euskotren Trena
** linea (Kukullaga eta Usansolo artean)
** linea (Ola eta Lezama artean)
** linea (Kukullaga eta Usansolo artean)
** linea (Sondika eta Lutxana artean)
* Renfe Aldiriak
** linea (Lutxana eta Santurtzi artean)
** linea (Lutxana eta Putxeta artean)
** linea (Ollargan eta Arrigorriaga artean)
** linea (Irauregi eta Sodupe artean)

### Metroa

* Bilboko metroa
** linea (Lutxana eta Berango artean)
** linea (Gurutzeta eta Kabiezes artean)

### Autobusa

* Kbus
* E! Busa
* Etxebarri Bus
* Bizkaibus

### Besteak

* Bizkaia zubia
* Ereagako igogailua
* Gasolino
* Larreinetako funikularra

## Erreferentziak

* «Bizkaiko garraio publikoaren gune sistema | bizkaiko garraio partzuergoa» www.ctb.eus Noiz kontsultatua: 2021-04-06.

## Ikus, gainera

* Bizkaiko Garraio Partzuergoa

## Kanpo estekak

* Bizkaiko Garraio Partzuergoaren webgunea
# 1. gunea (Bizkaiko Garraio Partzuergoa)

1. gunea (1. gunea estilitzatua) Bizkaiko Garraio Partzuergoak kudeatutako garraio publikoko zerbitzua banatzen den 5 eremuetako bat da.
Sarearen erdian dagoen gunea da eta udalerri batek osatzen du: Bilbo.

## Gune horretan geltokia duten garraio publikoko lineak
### Aldiriko trenak

* Euskotren Trena
** linea (Matiko eta Otxarkoaga artean)
** linea (Matiko eta Otxarkoaga artean)
** linea (Matiko eta Otxarkoaga artean)
* Renfe Aldiriak
** linea (Abando eta Zorrotza artean)
** linea (Abando eta Zorrotza artean)
** linea (Abando eta la Peña artean)
** linea (Abando eta Irauregi artean)

### Metroa

* Bilboko metroa
** linea (Bolueta eta San Ignazio artean)
** linea (Bolueta eta San Ignazio artean)
** linea (Matiko eta Otxarkoaga artean)

### Tranbia

* Euskotren Tranbia
** linea (Bolueta eta la Casilla artean)

### Autobusa

* Bilbobus
* Bizkaibus

### Besteak

* Artxandako funikularra
* Begoñako igogailua
* Iturribide-Zabalbide igogailua

## Erreferentziak

* «Bizkaiko garraio publikoaren gune sistema | bizkaiko garraio partzuergoa» www.ctb.eus Noiz kontsultatua: 2021-04-06.

## Ikus, gainera

* Bizkaiko Garraio Partzuergoa

## Kanpo estekak

* Bizkaiko Garraio Partzuergoaren webgunea
# Irena Bihariová

Irena Bihariová (Trnava, 1980ko irailaren 15a) eslovakiar erromani politikari, arrazakeriaren aurkako ekintzaile eta abokatua da, Eslovakia Progresistako presidentea eta Eslovakiako Errepublikako Kontseilu Nazionaleko kidea.

## Ibilbidea

2009an Bratislavako Comenius Unibertsitatean Zuzenbidean maisutasuna eskuratu zuen. Abokatu lanetan aritu zen. 2009an, Ľudia proti racismu (Arrazakeriaren aurkako Jendea) erakundeko lehendakari izatera heldu zen. Erakunde horrek muturreko delituen biktimei laguntzen die, baita doako laguntza juridikoa eman ere. Barne Ministerioaren egituraren barruan jarduten duen arrazakeriaren eta estremismoaren aurkako batzordeko presidenteorde izendatu zuten. Bere lanari esker giza eskubideen saria jaso zuen.
Eslovakia Progresista alderdi politikoaren barruko jarduera politikoetan murgildu zen, eta 2020an hautatu zuten presidente. Eslovakian alderdi handi baten buru izan zen lehen ijitoa izan zen.
2022an, Michal Šimečkak ordezkatu zuen postu horretan. 2023an, Eslovakia Progresistak Eslovakiako Errepublikako Kontseilu Nazionaleko kide izendatu zuen.

## Ikus, gainera

* Zuzana Čaputová
* Radičová ibeta

## Erreferentziak

* 1 2 «Absolventi» uniba.sk.
* ↑ Karol Sudor. (9 listopada 2015). «Dávajte si pozor na tú Bihariovú» dennikn.sk.
* 1 2 3 Cano, José A.. «“En Europa existe un problema de racismo institucional contra las personas gitanas”» ctxt.es | Contexto y Acción.
* ↑ «Irena Bihariová» progresivne.sk.
* ↑ Ján Krempaský. (15 czerwca 2020). «Female Roma lawyer who has known poverty and prejudice. Progressives have a new leader» sme.sk.
* ↑ Williams, Phoebe. (2021-03-23). «The Intrepid Irena and the New Era for Progressive Slovakia» Lossi 36.
* ↑ «Progresívne Slovensko si zvolilo nového predsedu, Šimečka dostal hlas od takmer všetkých delegátov» webnoviny.sk 7 maja 2022.
* ↑ Andrej Kuzmány. (1 października 2023). «Kto sa prekrúžkoval do parlamentu? Pozrite si zoznam 150 poslancov (voľby 2023)» sme.sk.

## Kanpo estekak

* Datuak: Q85988103
* Multimedia: Irena Bihariová / Q85988103
# Howard Unibertsitatea

Howard Unibertsitatea Washingtonen dagoen Ameriketako Estatu Batuetako unibertsitate pribatua da.
Howard historikoki beltzentzako institutu eta unibertsitateetako bat da, Estatu Batuetako beste edozein unibertsitatetan doktore beltz gehiagorekin. 1867an sortu zen eta Oliver Howard jeneralaren izena jarri zion.

## Ikasleak

Bere ikasle ezagunenen artean Chadwick Boseman, Toni Morrison, Thurgood Marshall, Jessye Norman, Keith Mitchell, Ossie Davis, Debbie Allen, Donny Hathaway, Roberta Flack, Claude Brown, Shaka Hislop, Richard Smallwood, Jan Carew, Phylicia Rashād eta Kamala Harris.

## Kanpo estekak

* Howard Unibertsitatearen webgune ofiziala
* Datuak: Q1068752
* Multimedia: Howard University / Q1068752